钦定古今图书集成/历象汇编/岁功典/第062卷 > 《遵生八笺》 > 七月事忌
## 钦定古今图书集成/历象汇编/岁功典/第062卷 > 《遵生八笺》 > 七月事忌

七月日时，不宜用申，犯月建，百事不利。初八、二十二
忌裁衣交易初七日勿想恶事。

《白云忌》曰：“七月勿食蒪，上有鹢虫害人。勿食韭，能损
目。”

《千金方》曰：“勿食鹿獐，动气。勿食茱萸，伤神气。”

《孙真人》曰：“勿食雁，伤人。勿多食菱肉，动气。勿食生蜜，
令人暴下霍乱。勿食猪肺。勿多食新姜。”

《法天生意》曰：“立秋后十日，瓜宜少食。”

《杨公忌》曰：“初一日、二十九日不宜问疾。”

是月初七为“道德腊”，十五日为“中元”，二日，戒夫妇入
房。